Die wêreld in foto’s – 11 Oktober 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Rajesh Gopinathan, die uitvoerende hoof van Tata Consultancy Services, praat tydens ‘n mediakonferensie oor dié maatskappy se Q2-resultate in Mumbai, Indië. TCS is Indië se grootste sagteware-diensmaatskappy. (Foto: Rajanish Kakade, AP) Suid-Soedanese en Keniaanse aktiviste betoog Donderdag teen Suid-Soedanese amptenare wat na bewering voordeel trek uit die burgeroorlog en geldwassery deur Keniaanse banke in die middestad van Nairobi, Kenia. (Foto: Brian Inganga, AP) ‘n Kind sit Donderdag in ‘n boom terwyl sy saam met haar vriende in die dorp Naddi in Dharmsala, Indië, speel. (Foto: Ashwini Bhatia, AP) Die pianis Lang Lang betower ’n gehoor by ’n gala-aand in New York om geld in te samel vir musiekopleiding in Amerika en China. Lang Lang het byna $1,6 miljoen tydens dié gala ingesamel tydens die tiende herdenking van die Lang Lang Internationale Musiekstigting. (Foto: Wang Ying, Xinhua) Die Romeinse aanklaer Michele Prestipino Giarritta maak Donderdag gereed vir ’n mediakonferensie by die hoofkantoor van die polisie vir finansiële misdade in Rome. (Foto: Alessandra Tarantino, AP)